માનવમિત્ર,અમદાવાદ: અમદાવાદમાં મોડી રાત્રે આંબાવાડીના ભુદરપુરા ખાતે આવેલી નૈનાબા જાડેજા હોસ્ટેલ પર 500થી વધુ લોકોનાં ટોળાએ હુમલો કરતાં ભારે અફડાતફડીનો માહોલ સર્જાવા પામ્યો હતો. લગભગ 10.30 વાગે શરૂ થયેલી આ ધમાલ રાત્રે 1.00 વાગ્યા સુધી ચાલુ હતી. દારૂ પીધેલી એક વ્યક્તિએ કરેલી બબાલ બાદ મામલો બિચક્યો હતો. પોલીસને જાણ કરી હોવા છતાં અડધો કલાક સુધી પહોંચી નહોતી. એટલું જ નહીં ફાયરબ્રિગેડનાં વાહનોને પણ અટકાવાયાં હતા. લગભગ 1 કલાક બાદ પોલીસ અને ફાયરબ્રિગેડની ટીમ હોસ્ટેલ પર પહોંચી શકી હતી. આ ધમાલમાં 3 યુવાનો અને ફાયરબ્રિગેડના 1 કર્મચારીને ઇજા પહોંચી છે. તેમને વીએસમાં સારવાર આપી રજા અપાઈ હતી. અત્યાર સુધીમાં 15થી વધુ વ્યક્તિની ધરપકડ કરવામાં આવી છે.